Akademický senát STU

13. 03. 2017

**Ukončenie členstva v záujmovom združení Výskumný ústav zváračský – Priemyselný inštitút SR - informácia**

Predkladá: **prof.** **Ing. Robert Redhammer, PhD.**

 rektor

Vypracoval: **JUDr. Marcela Haladejová**

 právny a organizačný útvar

Zdôvodnenie: Informovanie o zániku členstva Slovenskej technickej univerzity v Bratislave v záujmovom združení právnických osôb s názvom Výskumný ústav zváračský – Priemyselný inštitút SR a o vyplatení vyrovnacieho podielu v súvislosti s vystúpením z menovaného záujmového združenia.

Návrh uznesenia: Akademický senát STU zobral na vedomie informáciu o ukončení členstva STU vo Výskumnom ústave zváračskom - Priemyselnom inštitúte SR

1. **Dňa 21. 12. 2016** sa konalo valné zhromaždenie záujmového združenia právnických osôb s názvom Výskumný ústav zváračský – Priemyselný inštitút SR (ďalej tiež „VÚZ – PI SR“), na ktorom bolo doručené oznámenie:
2. o vystúpení Slovenskej technickej univerzity v Bratislave (ďalej len „STU“) z VÚZ - PI SR
3. o bankovom účte STU, na ktorý má byť zaplatená suma vyrovnacieho podielu v súvislosti s vystúpením z VÚZ – PI SR.

1. Podľa článku 6 bod 15 druhá veta stanov VÚZ – PI SR vystupujúcemu riadnemu členovi nevzniká automatický nárok na vyplatenie vyrovnacieho podielu; takýto nárok vzniká až na základe návrhu vystupujúceho riadneho člena, po rozhodnutí Valného zhromaždenia VÚZ - PI SR.
2. Z dôvodu uvedeného v bode 2 tejto informácie štatutárny zástupca STU priamo na Valnom zhromaždení VÚZ – PI SR dňa 21. 12. 2016 predniesol návrh na prijatie uznesenia, na základe ktorého valné zhromaždenie VÚZ – PI SR rozhodlo, že STU má právo na vyrovnávací podiel, a to vo výške 747 000 EUR. Za uvedené uznesenie kladne hlasovalo 100 % prítomných, čím STU vznikol nárok na vyplatenie vyrovnacieho podielu.
3. Podľa článku 6 bod 10 písm. a) stanov VÚZ – PI SR ... „v prípade riadneho člena združenia, ktorému na základe uznesenia valného zhromaždenia vzniklo právo na vyrovnací podiel podľa čl. 6 bod 15 druhá veta stanov VÚZ – PI SR, zaniká takémuto vystupujúcemu členovi združenia členstvo v združení až zaplatením tohto vyrovnacieho podielu.“
4. Dňa 21. 12. 2016 prítomní zástupcovia STU priamo na valnom zhromaždení VÚZ – PI SR skonštatovali, že suma predstavujúca vyrovnávací podiel bola v uvedený deň (21. 12. 2016) pripísaná na účet STU. V  dôsledku uvedenej skutočnosti dňom 21. 12. 2016 zaniklo členstvo STU v záujmovom združení právnických osôb s názvom Výskumný ústav zváračský – Priemyselný inštitút SR.

1. Pre úplnosť informujeme, že dňa 21. 12. 2016 z VÚZ – PI SR vystúpili tiež:
2. Technická univerzita v Košiciach
3. Žilinská univerzita v Žiline
4. Trenčianska univerzita Alexandra Dubčeka v Trenčíne.

**Záver:**

**Zánik členstva STU vo VÚZ – PI SR a vyplatenie vyrovnávacieho podielu v sume 747 000 EUR, obe skutočnosti dňa 21. 12. 2016, sú v súlade so stanovami VÚZ – PI SR.**